На основу члана 21. Закона о пољопривредном земљишту („Сл. гласник РС“, бр. 62/2006, 65/2008 –др закон, 41/2009, 112/2015, 80/2017 и 95/2018-др закон), тачке II подтачка 1.1. Програма заштите, уређења и ккоришћења пољопривредног земљишта на територији Аутономне покрајине Војводине у 2021.години („Сл. лист АП Војводине"“, бр. 66/2020 и 38/2021*)***,** чланова 16. и 24. *Покрајинске скупштинске одлуке о покрајинској управи* („Сл. лист АП Војводине“, бр. 37/2014, 54/2014 - др. одлука, 37/2016, 29/2017, 24/2019, 66/2020 и 38/2021*)*, чланова 11. и 24. став 1. тачка 5. Покрајинске скупштинске oдлуке о буџету Аутономне покрајине Војводине за 2021. годину („Службени лист АПВ“, број 66/2020, 27/2021 – ребаланс, 38/2021 - ребаланс), Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**Јавни позив за**

**ПОЉОПРИВРЕДНЕ СТРУЧНЕ СЛУЖБЕ С ТЕРИТОРИЈИЕ АП ВОЈВОДИНЕ ЗА ВРШЕЊЕ КОНТРОЛЕ ПЛОДНОСТИ ОБРАДИВОГ ПОЉОПРИВРЕДНОГ ЗЕМЉИШТА ЗА 2021. ГОДИНУ**

Расписује се јавни позив (у даљем тексту: Позив) за пољопривредне стручне службе с територије АП Војводине за учешће у реализацији контроле плодности обрадивог пољопривредног земљишта од I до V катастарске класе у државном власништву на територији АП Војводине за 2021. годину.

**1.ЦИЉЕВИ, ТЕМАТСКА ОБЛАСТ ПОЗИВА И ОПИС ПОСЛА**

 Циљ расписивања Позива је праћење стања плодности, очување плодности државног пољопривредног земљишта и унапређење пољопривредне производње на подручју АП Војводине.

Контрола плодности обрадивог пољопривредног земљишта обухвата контролу садржаја макроелемената и микроелемената у пољопривредном земљишту од I – V катастарске класе у државној својини а које користе правна и физичка лица (У даљем тексту: **Контрола плодности**).

Контрола плодности подразумева извршење следећих радњи: евиденција производних парцела, узимање, припрема и анализа узорака, достављање корисницима обрадивог пољопривредног земљишта у државној својини резултата анализе, давање препорука за ђубрење у наредне четири године (зависно од култура које ће бити гајене у наредне четири године), унос података и резултата у „Агросенс“ електронску базу података, класификација добијених резултата и достављање извештаја Покраjинском секретаријату за пољопривреду, водопривреду и шумарство.

Контрола садржаја **макроелемената** обухвата: утврђивање степена киселости, садржај азота, фосфора, калијума, хумуса и калцијум карбоната (у даљем тексту: контрола садржаја макроелемената).

Контрола садржаја **микроелемената** подразумева бесплатну доставу уговореног броја припремљених узорака Пољопривредној стручној служби „ПСС Зрењанин“ д.о.о. ради анализе садржаја: бакра, цинка, никла, хрома, арсена, живе, олова и кадмијума (у даљем тексту: контрола садржаја микроелемената). Резултате контроле садржаја микроелемената, Пољопривредна стручна служба „ПСС Зрењанин“ д.о.о. бесплатно ће доставити пољопривредним стручним службама из које су јој узорци упућени на анализу.

Позиционирање просечног узорка производне парцеле ГПС уређајем. Поступак позиционирања ГПС уређајем односи се на очитавање ГПС координате тачке у простору која репрезентује **просечан узорак** и то тако да тачка у простору представља **тачку пресека дијагонала производне парцеле** са које се узима просечан узорак.

Упис података у електронску базу података. У електронску „Агросенс“ базу података потребно је убележити резултате хемијске анализе, препоруке као и друге податке за узете узорке на терену.

Предмет анализа је обрадиво пољопривредно земљиште: оранице, воћњаци, виногради и земљиште у заштићеном простору, са подручја АП Војводине у државном власништву које је закупљено од стране физичких и правних лица.

Хемијске анализе које се раде у поступку одређивања садржаја **макроелемената**, треба да обухватају:

* слободни CaCO3 (%),
* укупни N (%),
* амонијум лактатно лакоприступачни P2О5 (mg/100g),
* амонијум лактатно лакоприступачни K2О (mg/100g),
* % хумуса (по Тјурину или Коцману),
* pH(H2О) и
* pH (KCL).

Хемијске анализе које се раде у поступку одређивања садржаја **микроелемената**, треба да обухватају садржај: бакара, цинка, никла, хрома, арсена, живе, олова и кадмијума.

**2.ВИСИНА И НАМЕНА ПОДСТИЦАЈНИХ СРЕДСТАВА**

Реализација контроле плодности обрадивог пољопривредног земљишта у државном власништву у 2021. години финансираће се у целости (100%) из буџета Покрајинског секретаријата за пољопривреду, водопривреду и шумарство за шта су **предвиђена средства у укупном износу од 10.000.000,00 динара**.

**Контрола садржаја макроелемената се планира на минимум 5.341 узорака по цени од 1.760 динара по узорку са урачунатим порезом на додату вредност.**

**Контрола садржаја микроелемената се планира у броју на минимум 141 узорака по цени од 4.248 динара по узорку са урачунатим порезом на додату вредност.**

По окончању Јавног позива, Покрајински секретаријат ће донети План реализације са коначним бројем узорака за сваку пољопривредну стручну службу која испуњава услове и достави документацију из тачке 5 овог Позива.

**3. ПРАВО УЧЕШЋА НА ПОЗИВУ**

**Право за пријаву на Позив имају пољопривредне стручне службе са територије АП Војводине, које:**

* су основане од стране Републике Србије,
* су уписане у Регистар привредних субјеката
* имају решење Министарства пољопривреде, шумарства и водоприврде, којим се пољопривредној стручној служби утврђује својство овлашћене организације за одређивање основних параметара плодности земљишта, не старије од 11.09.2020. године.

**4. ВРЕМЕНСКИ ОКВИР ЗА ПРИЈАВЕ НА ПОЗИВ**

 **Рок за подношење пријава по овом позиву је закључно са 05.11.2021. године.**

**5. ПОТРЕБНА ДОКУМЕНТАЦИЈА**

**За учешће на овом Позиву потребно је доставити следећу документацију:**

* Попуњена , потписана и оверена пријава за учешће, ( образац се може преузети са сајта Покрајинског секретаријата)
* Копију извода о регистрацији привредног субјеката издату од стране Агенције за привредне регистре
* Копију акта Владе Републике Србије или другог документа ( оснивачки акт или други документ) у коме се види да је правно лица основано од стране Владе Републике Србије
* Копију картона депонованих потписа
* Копију потврде Министарства финансија – пореске управе о извршеној регистарцији којом се додељује порески идентификациони број (ПИБ)
* Копију решења Министарства пољопривреде, шумарства и водопривреде којим се утврђује својство овлашћене организације за одређивање основних параметара плодности земљишта, не старије од 11.09.2020. године.

**6. ЗАКЉУЧЕЊЕ УГОВОРА**

Уговор о реализацији контроле плодности обрадивог пољопривредног земљишта закључује се са сваком пољопривредном стручном службом која у року достави комплетну документацију дефинсану тачком 5 овог Позива.

**7. ИСПЛАТА СРЕДСТАВА**

Средства се исплаћују након закључења уговора у складу са одредбама закљученог уговора и приливом средстава у Буџет АП Војводине.

Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од буџетске инспекције АП Војводине затражи да се изврши контрола наменског и законског утрошка средстава, а Покрајински секретаријат задржава право да изврши контролу реализације предмета уговора.

**8.**  **НАЧИН ДОСТАВЉАЊА ПРИЈАВА**

Пријаву на Јавни позив с траженом документацијом достављати ПОШТОМ НА АДРЕСУ:

Покрајински секретаријат за пољопривреду,

водопривреду и шумарство

21000 Нови Сад

Булевар Михајла Пупина број 16

с назнаком:

„**ПРИЈАВА НА ЈАВНИ ПОЗИВ ЗА КОНТРОЛУ ПЛОДНОСТИ ОБРАДИВОГ ПОЉОПРИВРЕДНОГ ЗЕМЉИШТА**”

или лично на писарници покрајинских органа управе у згради Покрајинске владе АП Војводине, сваког радног дана од 9.00 до 14.00 часова.

**9. КОНТАКТ ЗА ДОДАТНЕ ИНФОРМАЦИЈЕ**

Додатне информације могу се добити путем телефона 021/487-4405.

**10. ПОДАЦИ О ПРЕУЗИМАЊУ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст Позива и образац за пријаву за учешће могу се преузети на веб-сајту Покрајинског секретаријата за пољоривреду, водопривреду и шумарство АП Војводине: www.psp.vojvodina.gov.rs.

Број: 104-401-8540/2021

Дана: 15.10.2021.г.

**ПОКРАЈИНСКИ СЕКРЕТАР**

 **Чедомир Божић**